Nafarroako Parlamentuko Mahaiak, 2018ko azaroaren 26an egindako bilkuran, Eledunen Batzarrari entzun ondoren, erabaki hau hartu zuen, besteak beste:

**1.** Izapidetzeko onartzea Alberto Catalán Higueras jaunak aurkeztutako galdera, Cascanteko Santa Vicenta María Haur eta Lehen Hezkuntzako Ikastetxe Publikoari buruzkoa.

**2.** Nafarroako Parlamentuko Aldizkari Ofizialean argitara dadin agintzea.

**3.** Nafarroako Gobernuari igortzea, Legebiltzarreko Erregelamenduko 194. artikuluak agindutakoari jarraikiz, idatzizko erantzuna bidal dezan.

Iruñean, 2018ko azaroaren 26an

Lehendakaria: Ainhoa Aznárez Igarza

GALDERAREN TESTUA

Nafarroako Gorteetako kide den eta Unión del Pueblo Navarro (UPN) talde parlamentarioari atxikita dagoen Alberto Catalán Higueras jaunak, Legebiltzarreko Erregelamenduan ezarritakoaren babesean, honako galdera hauek aurkezten ditu, idatziz erantzun dakizkion:

- Cascanteko Santa Vicenta María Haur eta Lehen Hezkuntzako Ikastetxe Publikoak espazio-arazoak al ditu bertako ikasleei arreta egokia emateko?

- Hezkuntza Departamentuak ikastetxe hori handitzeko obrarik egiteko asmorik ba al du?

- Departamentuak nola azaltzen du herrian 0-14 urteko tartean erroldatutako haurrak 2015ean 458 izatetik 2018an 604 izatera igaro izana?

- Departamentuaren ustez ikasle kopuruaren igoeraren arrazoia atzerriko jatorria duten ikasleen matrikulazio igoera al da?

- Zein izan da ikastetxe horretan, azken bost urteotan, atzerriko jatorria duten ikasleen eboluzioa?

- 2015etik aurrera zer neurri hartu dira aipatu ikastetxean, aniztasunerako arreta bermatzeko?

Corellan, 2018ko azaroaren 21ean

Foru parlamentaria: Alberto Catalán Higueras